Théodore Aubanel
Théodore Aubanel var digter og bogtrykker i Avignon og en af Stéphane Mallarmés gode venner under dennes ophold i byen 1868-1871. Han var ydermere en af grundlæggerne af den provencalske digterskole Félibrigen, som navnlig talte Frédéric Mistral og Joseph Roumanille.
Aubanel er mest kendt for digtsamlingen La Mióugrano entreduberto (La Grenade entreouverte) fra 1860, men gjorde sig også gældende på teatret med stykker, som vakte kirkens forargelse.